26 septembrie 2022

**Comunicat de presă**

AJOFM Caraș-Severin organizează Bursa Locurilor de Muncă pentru Absolvenți

Bursa locurilor de muncă pentru absolvenți va avea loc la nivel național, în data de 14 octombrie 2022, fiind organizată de Agenția Județeană pentru Ocuparea Forței de Muncă Caraș-Severin la sala Campus Caffe a Centrului Universitar al Universității Babeș Bolyai din Reșița, P-ţa Traian Vuia nr 4, începând cu ora 9.

Evenimentul are drept scop facilitarea accesului absolvenților la posturile disponibile și interacțiunea directă cu agenții economici.

De asemenea, pot participa și celelalte categorii de persoane care nu au loc de muncă sau care doresc schimbarea acestuia.

Angajatorii care doresc să participe la acest eveniment, sunt așteptați să ne contacteze la numărul de telefon 0255/212160 pentru a anunța locurile de muncă vacante disponibile sau pot transmite ofertele de locuri de muncă vacante pentru Bursă la adresa de e-mail ajofm.cs@anofm.gov.ro .

Agenția Județeană pentru Ocuparea Forței de Muncă Caraş-Severin